[{"text_idx": "#000001", "text": "Kuidas nende Ikea ko\u0308o\u0308kidega siis on?"}, {"text_idx": "#000002", "text": "05 sept. Kuidas nende Ikea ko\u0308o\u0308kidega siis on?"}, {"text_idx": "#000003", "text": "Minul ikka ku\u0308sitakse Ikea ko\u0308o\u0308kide kohta."}, {"text_idx": "#000004", "text": "Kas tasub osta? Kuidas on nende to\u0308o\u0308pindadega, kas on head? Kas mina kujundan ka Ikea ko\u0308o\u0308kidega jooniseid?"}, {"text_idx": "#000005", "text": "Ikea on Po\u0303hjamaine firma. Ta hoiab end kaasaegsete trendidega ilusti kursis + tal on alati midagi klassikalise stiili austajale. Seega, eestlastele va\u0308ga sobiv. Nii va\u0308ljana\u0308gemiselt kui ka hinnaskaala on sobiv."}, {"text_idx": "#000006", "text": "Seega, jah, ma u\u0308tlen, et vo\u0303ib osta ku\u0308ll Ikea ko\u0308o\u0308ke. Aga mo\u0303ningaid asju peaks siiski enne ostmist endale selgeks tegema."}, {"text_idx": "#000007", "text": "1. Ikea ko\u0308o\u0308kidel on omad standardmo\u0303o\u0303dud, mis ei ole meie Eesti ko\u0308o\u0308gisalongide poolt tootetava mo\u0308o\u0308bliga sarnased. Na\u0308iteks to\u0308o\u0308pinna su\u0308gavus on meil tavaliselt 600 mm, Ikeal on see 635 mm. Seega on erinevad ka kappide su\u0308gavused. Samuti ko\u0303rgused."}, {"text_idx": "#000008", "text": "2. Ikeal on va\u0308ljato\u0308o\u0308tatud no\u0308 ta\u0308iskomplektid ehk sa ku\u0308ll komplekteerid kogu oma ko\u0308o\u0308gi erinevatest detailidest nagu puzzle, kuid sa u\u0308ldjuhul pead! ostma ka ko\u0308o\u0308gitehnika Ikea poest. Sest siis on selle tehnika integreerimine ko\u0308o\u0308gimo\u0308o\u0308bli sisse vo\u0303imalik ja ka\u0308ib kiiresti."}, {"text_idx": "#000009", "text": "Ma olen lugenud paljude inimeste mureku\u0308simusi, et kuidas seda no\u0303udepesumasinat nu\u0308u\u0308d integreerida saab, kui ostsid mujalt ning uksekinnitused vms. detailid lihtsalt ei klapi. Abiks on o\u0303nneks juba tekkinud nii mitmedki firmad, kes pakuvad just nimelt Ikea ko\u0308o\u0308gimo\u0308o\u0308bli paigalduse teenust."}, {"text_idx": "#000010", "text": "3. Olen kogenud, et kui kellelgi on paigaldatud juba aastaid tagasi Ikea ko\u0308o\u0308k ning tekib vajadus uuendada mingit detaili vo\u0303i siis lausa ko\u0308o\u0308gimo\u0308o\u0308blit juurde osta, ei leia ta enam selle ammu ostetud stiili elemente. Ikea ka\u0308ib trendidega kaasas ning vahetab aegajalt mudelite va\u0308rvitoone. Ja see mis on mu\u0308u\u0308gist maas, on ta\u0308iega maas. Veab nendel, kes vo\u0303ib olla mo\u0303ne teise inimese ka\u0308est omale puuduvad detailid saavad."}, {"text_idx": "#000011", "text": "Kuidas on siis Ikea ko\u0308o\u0308kide to\u0308o\u0308pindadega?"}, {"text_idx": "#000012", "text": "Ikeast saab osta kolme sorti to\u0308o\u0308pindasid \u2013 laminaat, spoon ja kivi."}, {"text_idx": "#000013", "text": "Laminaat on nagu ikka ko\u0303rgsurvelaminaat, mille sees on puitlaastplaat. Ta\u0308napa\u0308eva laminaadist to\u0308o\u0308pinnad on vastupidavad ja head. Kindlasti on seda ka Ikea omad.\nMis minu jaoks on aga kaheldav on see, et Ikeast ostad sa terve plaadi ning plaadiga on kaasas kaks kleepriba, mida siis Sina ise paigaldad servadele, kui oled selle plaadi oma ko\u0308o\u0308gi jaoks sobivaks lo\u0303iganud."}, {"text_idx": "#000014", "text": "Aga tegelikult on to\u0308o\u0308pinna plaatide lo\u0303ikamine ja kantimine sellised to\u0308o\u0308d, mida tehakse ko\u0308o\u0308gimo\u0308o\u0308bli tehastes masinatega. Kuidas peaks u\u0308ks tavaline inimene oma tavaliste to\u0308o\u0308riistadega sellega hakkama saama. Kui see servalo\u0303ikus ei ole filigraanselt sile ja ta\u0308pne, siis selle ku\u0308ljeriba kinnitamine sinna peale on keeruline. Ausalt, mina ei usu et see koht ja\u0308a\u0308b niiskuskindel."}, {"text_idx": "#000015", "text": "Teine variant to\u0308o\u0308pindasid, mida Ikea mu\u0308u\u0308b, on puit/spoon. Juhin ta\u0308helepanu, et tegemist ei ole u\u0308leni ta\u0308ispuidust to\u0308o\u0308pinnaga. Seal sees on siiski puitlaastplaat. Kuigi jah, to\u0308o\u0308pinna pealmine kiht on kaetud paksu puidu spooniga.\nSpoon on puidu pealt kooritud leht. Seda saab vajadusel lihvida ja u\u0308le o\u0303litada. See na\u0308eb va\u0308lja nagu pa\u0308ris puit. Ja on va\u0308ga ilus."}, {"text_idx": "#000017", "text": "Kolmas, kivist to\u0308o\u0308pind on kvarts, mida Ikea pakub. Seda Sa kodus ei lo\u0303ika, selle to\u0308o\u0308pinna lo\u0303ikab Ikea sinu ko\u0308o\u0308gi jaoks ise. Va\u0308ga oluline on siinkohal teada, kuidas to\u0308o\u0308pind ko\u0308o\u0308gimo\u0308o\u0308bli peal peab paiknema (min 10 mm u\u0308le serva) vo\u0303i siis lasta Ikea ko\u0308o\u0308giplaneerijal oma tellimus enne to\u0308o\u0308sse minemist u\u0308le kontrollida."}, {"text_idx": "#000018", "text": "Ja siit ma jo\u0303uangi kolmanda ku\u0308simuse juurde \u2013 miks mina Ikea ko\u0308o\u0308ke ei planeeri \u2013 sest Ikeal on omal olemas spetsiaalsed inimesed, kes aitavad teil ko\u0308o\u0308ke planeerida. Nad on kursis iga pisemagi detailiga ning oskavad leida just teile sobivaimad lahendused. NB! Vastavalt muidugi standardmo\u0303o\u0303tudele, mis neil kappidel on. U\u0308htegi erilahendust kappide mo\u0303o\u0303tude osas Ikea tegema ei hakka."}, {"text_idx": "#000019", "text": "See oli siis kolm vastust ku\u0308simustele Ikea ko\u0308o\u0308kide kohta."}, {"text_idx": "#000020", "text": "Iseenesest, minule ka meeldivad Ikea ko\u0308o\u0308gid ja nii mo\u0303nigikord olen klientidele soovitanud teatud detaile vo\u0303i siis valamuid-segisteid, ka\u0308epidemeid just Ikea poest osta. Need on ilusad, vastupidavad ja soodsad."}, {"text_idx": "#000021", "text": "Kas Sina sooviksid ka olla ko\u0308o\u0308gikujundaja ja disainida klientidele ilusaid ko\u0308o\u0308ke?"}, {"text_idx": "#000022", "text": "5 no\u0303uannet, kuidas ko\u0308o\u0308ki hoiuruumi juurde saada\nKuula podcasti Oma tuba oma luba. Osa 1"}, {"text_idx": "#000023", "text": "Thank you for subscribing to our newsletter."}]